b'\n_START_ARTICLE_\nBelle & Sebastian\n_START_SECTION_\nHist\xc3\xb2ria\n_START_PARAGRAPH_\nEs van formar al gener de 1996 sota la tutela d\'un curs de negoci musical i format recolzant-se principalment al talent creatiu de Stuart Murdoch. El seu primer \xc3\xa0lbum, Tigermilk, va ser gravat com a part d\'aquest curs i publicat pel segell independent Electric Honey._NEWLINE_Despr\xc3\xa9s d\'haver signat amb un segell independent lleugerament major, Jeepster Records, llan\xc3\xa7aren a la venda d\'\xc3\xa0lbum If You\'re Feeling Sinister a 1996 i una seq\xc3\xbc\xc3\xa8ncia de senzills durant 1997. El seu tercer \xc3\xa0lbum, The Boy With The Arab Strap (1998), va entrar al top 20 de les llistes del Regne Unit i el grup va ser proclamat "Millor banda revelaci\xc3\xb3" als premis Brit Awards de 1999. Aquest va ser tamb\xc3\xa9 l\'any del Bowlie Weekender, un festival musical llan\xc3\xa7at per la banda. Durant tot aquest per\xc3\xadode, la m\xc3\xbasica de la banda va estar produ\xc3\xafda per Tony Doogan._NEWLINE_A juliol de 2002 anunciaren un nou canvi de segell discogr\xc3\xa0fic, aquesta vegada a Rough Trade Records, i a 2003 presenten un nou treball, Dear Catastrophe Waitress, abandonant l\'habitual producci\xc3\xb3 de Tony Doogan per la de Trevor Horn. Per aquest treball van rebre una nominaci\xc3\xb3 pel Mercury Music Prize de 2004. Encara que les can\xc3\xa7ons de Belle & Sebastian s\'han convertit en relativament habituals de les emissores de r\xc3\xa0dio brit\xc3\xa0niques, encara els queda conquerir el mercat estatunidenc._NEWLINE_Encara que presenten una imatge de grup alternatiu al gran p\xc3\xbablic, les can\xc3\xa7ons agredolces del grup inspiren una lleialtat fan\xc3\xa0tica entre els seus seguidors, similar a l\'experimentada per The Smiths durant els seus dies de gl\xc3\xb2ria. Part d\'aquesta lleialtat \xc3\xa9s deguda al fet que, fins al seu fitxatge per Rough Trade Records a 2003, els seus senzills no contenien can\xc3\xa7ons ja publicades als \xc3\xa0lbums. Aix\xc3\xad doncs, estar en possessi\xc3\xb3 de la seua discografia completa es pot considerar com una distinci\xc3\xb3 de pura devoci\xc3\xb3._NEWLINE_A gener de 2005 Belle & Sebastian van ser votats millor banda escocesa a una enquesta realitzada per la guia escocesa d\'entreteniment The List, arribant a superar a Simple Minds, Idlewild, Travis, Franz Ferdinand i The Proclaimers, entre altres.'